Δήμος Αγίου Νικολάου

Toy Story 5 - Κινηματοθέατρο REX
2026-06-25 19:00 - 2026-07-01 19:00 (Europe/Athens) | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Γούντι, ο Μπάζ Λάιτγιαρ, η Τζέσι και η υπόλοιπη παρέα βλέπουν τον ρόλο τους να αμφισβητείται όταν έρχονται αντιμέτωποι με τη Λίλιπαντ, μια ολοκαίνουργια συσκευή tablet που καταφθάνει με τις δικές της ανατρεπτικές ιδέες για το τι είναι καλύτερο για το παιδί τους, τη Μπόνι. Θα είναι άραγε ποτέ ξανά το παιχνίδι το ίδιο;
Σε σκηνοθεσία του βραβευμένου με Όσκαρ Άντριου Στάντον, με συν-σκηνοθέτρια την Κένα Χάρις, παραγωγό τη Λίντσεϊ Κόλινς (p.g.a.) και σενάριο των Στάντον και Χάρις, βασισμένο σε ιστορία του Στάντον.
Η ταινία περιλαμβάνει το πρωτότυπο τραγούδι «I Knew It, I Knew You», από την Τέιλορ Σουίφτ, καθώς και πρωτότυπη μουσική από τον βραβευμένο με Όσκαρ Ράντι Νιούμαν, ο οποίος επιστρέφει για να συνθέσει τη μουσική της πέμπτης ταινίας.
Σκηνοθεσία: Andrew Stanton, Kenna Haris
Στην ελληνική μεταγλώττιση ακούγονται οι: Άλκης Κούρκουλος, Γιώργος Λιάντος, Άριελ Κωνσταντινίδη, Βασίλειος Παπαστάθης, Μυρτώ Φαραζή, Αφροδίτη Κατσαρού, Μαριλένα Χατζηνικολαΐδη, Αδαμαντία Κακαρούντα, Ορέστης Τζιόβας, Δήμητρα Βαμβακάρη, Δημήτρης Μάριζας, Βασιλική Χαλικιοπούλου, Αιμιλία-Σταματίνα Βιβλάκη, Φοίβος Ριμένας, Χρήστος Καπλιτζόγλου, Παντελεήμων Καναράκης, Βασίλης Μήλιος, Ραφίκα Σαουίς, Ανδρέας Ευαγγελάτος, Κώστας Φιλίππογλου, Ελισάβετ Κωνσταντοπούλου, Αργύρης Κανδύλης, Μαρία Πλακίδη, Χρήστος Ζορμπάς, Τηλέμαχος Κρεβάικας, Στεφανία Φιλιάδη, Ηλίας Φουντούλης, Σπήλιος Φλώρος και Γιάννης Δαββέτας
Κατάλληλο για όλους
––––––––
Ώρα: 19:00
Πέμπτη 25/06
Παρασκευή 26/06
❌ Σάββατο
❌ Κυριακή
Δευτέρα 29/06
Τρίτη 30/06
Τετάρτη 01/07
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/toy-story-5-rex/
Γενική Είσοδος: 5€

«Αχινός – Urchin» στο Θερινό Κινηματοθέατρο «ΧΡΙΣΤΙΝΑ»
2026-06-25 21:30 | Θερινό Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100
Με αφορμή την Παγκόσμια Ημέρα Κατά των Ναρκωτικών και της Παράνομης Διακίνησής τους, το Πολυδύναμο Κέντρο Αντιμετώπισης Εξαρτήσεων Αγίου Νικολάου της Ε.Ο.Π.Α.Ε., με την υποστήριξη της Δ.Α.Ε.Α.Ν. και του Δήμου Αγίου Νικολάου, διοργανώνει την προβολή της βραβευμένης ταινίας «Αχινός – Urchin» του Χάρις Ντίκινσον.
Η προβολή θα πραγματοποιηθεί την Πέμπτη 25 Ιουνίου 2026, στις 21:30, στο Θερινό Κινηματοθέατρο «ΧΡΙΣΤΙΝΑ» στον Άγιο Νικόλαο, με ελεύθερη είσοδο για το κοινό.
Μετά την ολοκλήρωση της προβολής θα ακολουθήσει συζήτηση και ενημέρωση του κοινού από στελέχη του Πολυδύναμου Κέντρου Αντιμετώπισης Εξαρτήσεων Αγίου Νικολάου, με στόχο την ευαισθητοποίηση, την ενημέρωση και την προώθηση του ανοιχτού διαλόγου γύρω από τα ζητήματα των εξαρτήσεων και της πρόληψης.
Η εκδήλωση αποτελεί μια ξεχωριστή κινηματογραφική βραδιά με κοινωνικό χαρακτήρα, που συνδυάζει την τέχνη του κινηματογράφου με την ενημέρωση και την ενίσχυση της κοινωνικής συνείδησης.

«Art Project Live»
2026-06-26 21:00 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Η σχολή χορού Dance Project και το Ωδείο Τέχνης Κρήτης προσκαλούν το κοινό στην παράσταση «Art Project Live», μια ξεχωριστή μουσικοχορευτική βραδιά που θα πραγματοποιηθεί την Παρασκευή 26 Ιουνίου, στις 21:00, στο Ανοιχτό Θέατρο στην ΠΛΑΖ του ΕΟΤ στον Άγιο Νικόλαο.
Μέσα από τη σύμπραξη μουσικής και χορού, η παράσταση αναδεικνύει τη δύναμη της καλλιτεχνικής έκφρασης, όπου ο ρυθμός, η κίνηση και η σκηνική παρουσία συνθέτουν ένα μοναδικό θέαμα για το κοινό.
Η εκδήλωση πραγματοποιείται με την υποστήριξη της Δημοτικής Ανώνυμης Εταιρείας Αγίου Νικολάου (ΔΑΕΑΝ) και η είσοδος είναι ελεύθερη, προσφέροντας σε μικρούς και μεγάλους την ευκαιρία να απολαύσουν μια βραδιά αφιερωμένη στη μουσική, τον χορό και τη δημιουργικότητα.

“Ημέρα Αποκάλυψης” Θερινό Κινηματοθέατρο «ΧΡΙΣΤΙΝΑ»
2026-06-26 21:15 - 2026-07-01 21:15 | Θερινό Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100
Παρασκευή 26 Ιουνίου έως και την Τετάρτη 1 Ιουλίου
Ώρα Προβολής 21:15
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/disclosure-day-xristina-par/#event-tickets
Αν ανακάλυπτες ότι δεν είμαστε μόνοι, αν κάποιος σου το έδειχνε, σου το αποδείκνυε, θα σε τρομοκρατούσε; Αυτό το καλοκαίρι, η αλήθεια ανήκει σε επτά δισεκατομμύρια ανθρώπους. Πλησιάζουμε όλο και περισσότερο στην Ημέρα Αποκάλυψης.
Η Universal Pictures παρουσιάζει μια νέα, πρωτότυπη κινηματογραφική υπερπαραγωγή, σε σκηνοθεσία του δημιουργού Στίβεν Σπίλμπεργκ. Στην ταινία πρωταγωνιστούν η βραβευμένη με SAG και υποψήφια για Όσκαρ Έμιλι Μπλαντ (Oppenheimer, A Quiet Place), ο βραβευμένος με Emmy και Χρυσή Σφαίρα Τζος Ο’Κόνορ (Challengers, The Crown), ο βραβευμένος με Όσκαρ Κόλιν Φερθ (The King’s Speech, σειρά ταινιών Kingsman), η Ίβ Χιούσον (Bad Sisters, The Perfect Couple) και ο δύο φορές υποψήφιος για Όσκαρ Κόλμαν Ντομίνγκο (Sing Sing, Rustin).
Το σενάριο, που είναι βασισμένο σε ιστορία του Σπίλμπεργκ υπογράφει ο Ντέιβιντ Κεπ, του οποίου οι προηγούμενες συνεργασίες με τον Σπίλμπεργκ περιλαμβάνουν τα σενάρια των Jurassic Park, The Lost World: Jurassic Park, War of the Worlds και Indiana Jones and the Kingdom of the Crystal Skull. Συνολικά, αυτές οι ταινίες ξεπέρασαν τα 3 δισεκατομμύρια δολάρια σε παγκόσμιες εισπράξεις. Ο Κεπ έγραψε και το σενάριο για το Jurassic World Rebirth, που κυκλοφόρησε το 2025.
Την παραγωγή υπογράφουν η πέντε φορές υποψήφια για Όσκαρ Κρίστι Μακόσκο Κρίγκερ (The Fabelmans, West Side Story) και ο Σπίλμπεργκ για την Amblin Entertainment.
Ο Στίβεν Σπίλμπεργκ είναι ένας από τους πιο επιτυχημένους και επιδραστικούς δημιουργούς στην ιστορία της κινηματογραφικής βιομηχανίας. Ο σκηνοθέτης με τις υψηλότερες εισπράξεις όλων των εποχών έχει υπογράψει τεράστιες επιτυχίες όπως τα Jaws, E.T. the Extra-Terrestrial, τη σειρά ταινιών Indiana Jones και το Jurassic Park.
Ανάμεσα στις πολλές διακρίσεις του, είναι τρεις φορές βραβευμένος με Όσκαρ, συμπεριλαμβανομένων των Όσκαρ Σκηνοθεσίας και Καλύτερης Ταινίας για τη Λίστα του Σίντλερ, η οποία απέσπασε συνολικά επτά Όσκαρ, καθώς και του Όσκαρ Σκηνοθεσίας για τη Διάσωση του Στρατιώτη Ράιαν. Η πιο πρόσφατη ταινία του, The Fabelmans, κυκλοφόρησε από τη Universal το 2022 και έλαβε επτά υποψηφιότητες για Όσκαρ, μεταξύ των οποίων Σκηνοθεσίας, Πρωτότυπου Σεναρίου, Α’ Γυναικείου Ρόλου και Καλύτερης Ταινίας.

Συναυλία Χορωδίας «Αγγέλων Ωδή» του Συνδέσμου Μελών Γυναικείων Σωματείων Ηρακλείου και Νομού Ηρακλείου
2026-06-28 20:00 | Λίμνη Βουλισμένη, Λίμνη Βουλισμένη, Άγιος Νικόλαος, ΛΑΣΙΘΙΟΥ, 72100
Η γυναικεία χορωδία «Αγγέλων Ωδή» του Συνδέσμου Μελών Γυναικείων Σωματείων Ηρακλείου και νομού Ηρακλείου παρουσιάζει την Κυριακή 28 Ιουνίου 2026 στη Λίμνη Αγίου Νικολάου τη μουσική παράσταση «Όταν η Αγάπη γίνεται τραγούδι».
Ώρα έναρξης : 20:00
Είσοδος ελεύθερη
Διοργάνωση : Δήμος Αγίου Νικολάου – Δημοτικό Λιμενικό Ταμείο Αγίου Νικολάου- Σύνδεσμος Μελών Γυναικείων Σωματείων Ηρακλείου και Νομού Ηρακλείου.
Ενημερωτικό Σημείωμα :
Η Χορωδία «Αγγέλων Ωδή» δημιουργήθηκε τον Οκτώβριο του 2024 από τη μαέστρο Κική Καγιαβά και αριθμεί σήμερα 30 μέλη.
Μέσα σε σύντομο χρονικό διάστημα έχει αναπτύξει αξιόλογη καλλιτεχνική δραστηριότητα, πραγματοποιώντας συναυλίες εντός και εκτός Κρήτης.
Ξεχωριστή στιγμή στην πορεία της αποτέλεσε η συμμετοχή της στο 43ο Διεθνές Χορωδιακό Φεστιβάλ Καρδίτσας τον Δεκέμβριο του 2025 υπό την καλλιτεχνική διεύθυνση του Νίκου Ευθυμιάδη.
Κατόπιν πρόκρισης, η Χορωδία συμμετείχε στο 1ο Φεστιβάλ Μουσικής Μεγάλης Ελλάδας – Ελλάδας, που πραγματοποιήθηκε τον Φεβρουάριο του 2026 στο Καταντζάρο της Κάτω Ιταλίας, αποσπώντας εξαιρετικά θετικές εντυπώσεις.
Η Χορωδία έχει προγραμματίσει, σε συνεργασία με τον Δήμο Αγίου Νικολάου, μία συναυλία με θέμα «Όταν η αγάπη γίνεται τραγούδι», την Κυριακή 28 Ιουνίου 2026, στη λίμνη του Αγίου Νικολάου, σε διεύθυνση, καλλιτεχνική επιμέλεια και διδασκαλία της μαέστρου Κικής Καγιαβά.
Η συναυλία αφορά σε ένα μουσικό ταξίδι αφιερωμένο στη δύναμη και τις πολλαπλές εκφάνσεις της αγάπης.
Η Χορωδία «Αγγέλων Ωδή», με τη συνοδεία σολίστ και ορχήστρας θα ερμηνεύσει επιλεγμένα έργα από το ελληνικό και διεθνές ρεπερτόριο, αναδεικνύοντας συναισθήματα τρυφερότητας, νοσταλγίας και ελπίδας.
Μέσα από πολυφωνικές αρμονίες και ευαίσθητες ερμηνείες, η μουσική γίνεται κοινή γλώσσα που ενώνει, συγκινεί και εμπνέει, προσφέροντας στο κοινό μια βραδιά υψηλής αισθητικής και βαθιάς συναισθηματικής απήχησης.

«Father Mother Sister Brother» Θερινό Κινηματοθέατρο «ΧΡΙΣΤΙΝΑ»
2026-06-30 21:15 | Θερινό Κινηματοθέατρο ΧΡΙΣΤΙΝΑ, Εθνικής Αντιστάσεως 11, Άγιος Νικόλαος, Λασιθίου, 72100
«Father Mother Sister Brother», παραγωγής Η.Π.Α 2025 και διάρκειας 104΄. Την σκηνοθεσία υπογράφει ο καταξιωμένος σκηνοθέτης του ανεξάρτητου σινεμά Τζιμ Τζάρμους, που συντονίζει δεξιοτεχνικά ένα πολυσυλλεκτικό καστ με διάσημους ηθοποιούς σε κόντρα ρόλους: η Κέιτ Μπλάνσετ σαν δύσκαμπτη κόρη, ο Ανταμ Ντράιβερ σαν άβουλος, βολικός γιος, η Σάρλοτ Ράμπλινγκ ερμηνεύει απαράμιλλα την ‘παγωμένη’ μητέρα, ο Τομ Γουέιτς στον ρόλο του πατέρα που εκμεταλλεύεται τα παιδιά του.
Στην ωριμότητα του, ο Αμερικανός δημιουργός χρησιμοποιεί την γνώριμη του φόρμα της σπονδυλωτής ταινίας και παρουσιάζει σε τρεις ιστορίες, τρεις ξεχωριστές δυσλειτουργικές οικογένειες, σε τρεις διαφορετικές γωνιές του δυτικού κόσμου (βορειοανατολικές ΗΠΑ, Δουβλίνο, Παρίσι). Η γεωγραφία αλλάζει, αλλά το μοτίβο παραμένει σταθερό: δυο αδέλφια επισκέπτονται το σπίτι των γονιών τους. Στα τρία “σινε-διηγήματά”, οι ήρωές του μιλούν την ίδια γλώσσα σαν μέλη της ίδιας οικογένειας, αλλά η έλλειψη επικοινωνίας τους έχει από καιρό αποξενώσει.
Κάθε ιστορία μπορεί να σταθεί αυτόνομα, αλλά υπάρχουν κοινά επαναλαμβανόμενα μοτίβα: τα μέλη κάθε οικογένειας ντύνονται με ίδια χρώματα, χρησιμοποιούν ίδιες εκφράσεις ή διασταυρώνονται με νεαρούς skateboarders, που συμβολικά προσπερνούν τους μεσήλικες ήρωες και τα προβλήματά τους.

«Ρωμαίος και Ιουλιέτα» του Μποστ από το ΔΗ.ΠΕ.ΘΕ Κρήτης στον Άγιο Νικόλαο
2026-07-11 21:30 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Το Σάββατο 11 Ιουλίου 2026 στο ανοιχτό θέατρο της «πλαζ του ΕΟΤ» παρουσιάζεται η παράσταση «Ρωμαίος και Ιουλιέτα» του Μποστ. Την παράσταση υπογράφει σκηνοθετικά ο καλλιτεχνικός διευθυντής του ∆Η.ΠΕ.ΘΕ. Κρήτης Νικορέστης Χανιωτάκης, ενώ την πρωτότυπη μουσική, συνέθεσε ο Γιώργος Ανδρέου.
Πρωταγωνιστούν: Υρώ Μανέ, Άκης Σακελλαρίου, Σπύρος Μπιμπίλας, Γιάννης Δρακόπουλος. Στον ρόλο της Παραμάνας ο Γιάννης Ζουγανέλης.
Ώρα έναρξης : 21:30
Προπώληση εισιτηρίων : Θερινό κινηματοθέατρο «Χριστίνα» (Ώρες : 20:30 -21:30)
Διοργάνωση : Δήμος Αγίου Νικολάου – ΔΑΕΑΝ
Με ιδιαίτερη χαρά, το ΔΗ.ΠΕ.ΘΕ. Κρήτης και η GR ENTERTAINMENT WORLD LTD ανακοινώνουν την καλοκαιρινή περιοδεία της παράστασης «Ρωμαίος και Ιουλιέτα» του Μποστ. Μια «πλούσια» παραγωγή που φέρνει στο φως τον καυστικό, σουρεαλιστικό και πάντα επίκαιρο λόγο του μεγάλου μας δημιουργού, προσφέροντας μια παράσταση γεμάτη γέλιο, φως και βαθύ προβληματισμό για τις παθογένειες της κοινωνίας μας.
Την παράσταση υπογράφει σκηνοθετικά ο καλλιτεχνικός διευθυντής του ΔΗ.ΠΕ.ΘΕ. Κρήτης Νικορέστης Χανιωτάκης, ενώ την πρωτότυπη μουσική, που παίζεται ζωντανά από τους ηθοποιούς, συνθέτει ο Γιώργος Ανδρέου, ένας από τους σημαντικότερους σύγχρονους Έλληνες καλλιτέχνες.
Στους ρόλους του πιο διάσημου ερωτικού ζευγαριού στην ιστορία του θεάτρου, βλέπουμε την Υρώ Μανέ (Ιουλιέτα) και τον Άκη Σακελλαρίου (Ρωμαίος). Την σκηνή δυναμιτίζουν ακόμα περισσότερο οι Σπύρος Μπιμπίλας (Μερκούτιος), Γιάννης Δρακόπουλος (Πάτερ Λαυρέντιος) και ο Γιάννης Ζουγανέλης ως Παραμάνα της Ιουλιέτας! Μαζί τους και οι Δαυίδ Μαλτέζε, Παναγιώτης Γουρζουλίδης, Βασίλης Παπαδημητρίου, Αρετή Πασχάλη, Νίνα Φώσκολου, Οδυσσέας Κωνσταντόπουλος σε έναν θίασο που, με όχημα την υψηλή ενέργεια, τον γρήγορο ρυθμό και το χιούμορ, υπόσχεται στιγμές γέλιου και ξεκαρδιστικών ανατροπών.
ΙΟΥΛΙΕΤΑ: «Σου το ‘πα μια, σου το ‘πα δυό, πέντε φορές και δέκα ένα οφείλω να σου πω, έκλεισα ως γυναίκα!»
ΡΩΜΑΙΟΣ: «Νύχτες πολύ μεθυστικές περνώ πάντα κοντά σου κι απ’ τους χουρμάδες πιο γλυκά είν’ τα γλυκά φιλιά σου!»
Ο «Ρωμαίος και Ιουλιέτα» του Μποστ δεν είναι απλώς μια κωμωδία· είναι ένα γλωσσικό και κοινωνικό φαινόμενο. Με τον χαρακτηριστικό δεκαπεντασύλλαβο και την σκοπίμως ανατρεπτική γλώσσα του, το έργο σατιρίζει τον μικροαστικό καθωσπρεπισμό, τις διαχρονικές ελληνικές παθογένειες και τις αντιφάσεις της σύγχρονης κοινωνίας, προκαλώντας ουσιαστικά ερωτήματα αβίαστο γέλιο.
Συντελεστές
Σκηνοθεσία-Φωτισμοί: Νικορέστης Χανιωτάκης
Πρωτότυπη μουσική: Γιώργος Ανδρέου
Σκηνικά: Μαρία Φιλίππου
Κοστούμια: Ιωάννα Καλαβρού
Χορογραφίες: Φαίδρα Νταϊόγλου
Σχεδιασμός ήχου – ηχοληψία: Μανώλης Καραδημητράκης
Βοηθός σκηνοθέτη: Θεοδώρα Κοκκινίδη
Οργάνωση παραγωγής: Χρυσαντίνα Κούλουμπου, Χαρούλα Λώλη
Εκτέλεση παραγωγής: Ιουλιέτα Καραχάλιου
Οργάνωση γραφείου παραγωγής: Βικτώρια Λώλη, Αργυρώ Τσοτσώνη
Επικοινωνία: Ελένη Λιλή – elenanlily@gmail.com
Creative Agency : GridFox
Social media: Social Wave
Παίζουν: Υρώ Μανέ, Άκης Σακελλαρίου, Σπύρος Μπιμπίλας, Γιάννης Δρακόπουλος, Δαυΐδ Μαλτέζε, Παναγιώτης Γουρζουλίδης, Βασίλης Παπαδημητρίου, Αρετή Πασχάλη, Νίνα Φώσκολου, Οδυσσέας Κωνσταντόπουλος
Στον ρόλο της Παραμάνας ο Γιάννης Ζουγανέλης.

Αλέξανδρος Τσουβέλας «Εξωγήινος: Η Επιστροφή»
2026-08-28 21:30 | Ανοικτό Θέατρο Πλαζ ΕΟΤ, Αναπαύσεως, Άγιος Νικόλαος, Λασιθίου, 72100
Ο Αλέξανδρος Τσουβέλας έρχεται στον Άγιο Νικόλαο και στο Ανοιχτό Θέατρο Πλαζ ΕΟΤ, την Παρασκευή 28 Αυγούστου 2026, παρουσιάζοντας τη νέα του stand up comedy παράσταση «Εξωγήινος: Η Επιστροφή».
Μετά τις επιτυχημένες εμφανίσεις του σε όλη την Ελλάδα, ο αγαπημένος κωμικός προσγειώνεται ξανά στην Κρήτη με ένα ανανεωμένο πρόγραμμα γεμάτο επίκαιρη σάτιρα, αυτοσχεδιασμούς, ξεχωριστούς χαρακτήρες και το ιδιαίτερο χιούμορ που τον έχει καθιερώσει ως έναν από τους πιο δημοφιλείς stand up comedians της χώρας.
Το «TSOUVELAS II» αποτελεί ένα ταξίδι στον «πλανήτη Τσούβι», όπου η καθημερινότητα συναντά το παράλογο και το απρόβλεπτο γίνεται μέρος της παράστασης. Για περίπου 90 λεπτά – ή και περισσότερο, καθώς οι αυτοσχεδιασμοί έχουν πάντα τον πρώτο λόγο – το κοινό θα απολαύσει μια εμπειρία γεμάτη γέλιο και ανατροπές.
Πληροφορίες Παράστασης
Παρασκευή 28 Αυγούστου 2026
Ώρα έναρξης: 21:30
Είσοδος κοινού: 20:00
Ανοιχτό Θέατρο Πλαζ ΕΟΤ, Άγιος Νικόλαος
Τιμές εισιτηρίων
Γενική Είσοδος: 16€
ΑμεΑ: 11€
Προπώληση:
Βιβλιοπωλείο Γραφή (μόνο μετρητά)
More: https://www.more.com/gr-el/tickets/standupcomedy/tsoubelas-eksogiinosi-epistrofi-summer26/
Public: https://tickets.public.gr/gr-el/tickets/standupcomedy/tsoubelas-eksogiinosi-epistrofi-summer26/
Παραγωγή: Moonwalk Events
